รัฐบาลไทย-ข่าวทำเนียบรัฐบาล-นายกรัฐมนตรีติดตามการบริหารจัดการแรงงานต่างด้าวที่ได้สั่งการ กำชับการนำเข้าแรงงาน ต้องดำเนินการได้จริง รองรับรองรับความต้องการภาคการผลิต
วันศุกร์ที่ 12 พฤศจิกายน 2564
นายกรัฐมนตรีติดตามการบริหารจัดการแรงงานต่างด้าวที่ได้สั่งการ กําชับการนําเข้าแรงงาน ต้องดําเนินการได้จริง รองรับรองรับความต้องการภาคการผลิต
นายกรัฐมนตรีติดตามการบริหารจัดการแรงงานต่างด้าวที่ได้สั่งการ กําชับการนําเข้าแรงงาน ต้องดําเนินการได้จริง รองรับรองรับความต้องการภาคการผลิต
พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ในฐานะ ผอ ศบค รับทราบและเห็นชอบแนวทางการแก้ปัญหาการควบคุมการแพร่ระบาดโควิด 19 ในโรงงาน ตามที่กระทรวงแรงงานนําเสนอ เพื่อให้ผู้ประกอบกิจการสามารถดําเนินกิจการ ซึ่งจะสร้างขวัญและกําลังใจในการดําเนินกิจการทั้งผู้ประกอบการและแรงงาน โดยมีมาตรการ ดังนี้
1) ยื่นแบบคําร้องขอนําเข้าคนต่างด้าวมาทํางานในประเทศ โดยสามารถยื่นได้ที่กรมการจัดหางาน สํานักงานจัดหางานจังหวัด และสํานักงานจัดหางานกรุงเทพฯ 1-10
2) ส่งคําร้องความต้องการจ้างแรงงานต่างด้าว ซึ่งกรมการจัดหางานจะมีหนังสือแจ้งความต้องการจ้างแรงงานต่างด้าวผ่านสถานทูตประเทศต้นทางประจําประเทศไทยไปยังประเทศต้นทาง
3) ประเทศต้นทางดําเนินการรับสมัคร คัดเลือก ทําสัญญา และทํา Name List ส่งให้กรมการจัดหางานผ่านสถานทูตประเทศต้นทางประจําประเทศไทย และกรมการจัดหางานจัดส่ง Name List ให้กับนายจ้าง
4) เตรียมเอกสารยื่นขอใบอนุญาตทํางานแทนคนต่างด้าว ได้แก่ หลักฐานการได้รับวัคซีนโควิด-19 (ถ้ามี) หลักฐานการซื้อประกันสุขภาพบริษัทประกันภัย 4 เดือน โดยนายจ้างต้องแจ้งขึ้นทะเบียนประกันสังคม
5) การอนุญาตให้นําคนต่างด้าวเข้ามาทํางานกับนายจ้างในประเทศ กรมการจัดหางานจะมีหนังสือถึงสถานเอกอัครราชทูตประเทศต้นทาง เพื่ออนุญาตให้คนต่างด้าวเดินทางเข้ามาในราชอาณาจักร
6) การเดินทางเข้ามาในราชอาณาจักร จะต้องแสดงเอกสารหลักฐาน ดังต่อไปนี้
1. หนังสือยืนยันการอนุญาตให้เข้ามาทํางานพร้อมบัญชีรายชื่อ
2. ผลตรวจโควิด-19 (วิธี RT-PCR) ไม่เกิน 72 ชั่วโมงก่อนเดินทางเข้ามา หรือผลรับรองการตรวจ ATK
3. หลักฐานการได้รับวัคซีนโควิด-19 (ถ้ามี)
4. ตรวจลงตราอนุญาตให้อยู่ในราชอาณาจักร 2 ปี
5. เดินทางไปยังสถานที่กักตัวโดยยานพาหนะที่แจ้งไว้ 7) สถานที่กักตัว กรณีฉีดวัคซีนครบโดส เข้ารับการกักตัวอย่างน้อย 7 วัน ขณะอยู่ในสถานกักตัวตรวจโรคโควิด-19 จํานวน 2 ครั้ง (ครั้งที่ 1 ไม่เกินวันแรกของการกักตัว ครั้งที่ 2 ระหว่างวันที่ 6-7 ของระยะเวลากักตัว) กรณีฉีดวัคซีนไม่ครบตามเกณฑ์หรือยังไม่ได้รับการฉีดวัคซีนเข้ารับการกักตัวอย่างน้อย 14 วัน ขณะอยู่ในสถานที่กักตัวต้องตรวจหาเชื้อโควิด-19 จํานวน 2 ครั้ง (ครั้งที่ 1 ไม่เกินวันแรกของการกักตัว ครั้งที่ 2 ระหว่างวันที่ 12-13 ของระยะเวลาที่ถูกกักตัว กรณีตรวจโรคโควิด-19 พบเชื้อ ให้เข้ารับการรักษาโรค โดยค่าใช้จ่ายนายจ้างและกรมธรรม์เป็นผู้รับผิดชอบ และ 8) เมื่อคนต่างด้าวกักตัวครบกําหนด นายจ้างต้องไปรับคนต่างด้าวมายังสถานที่ทํางาน เพื่อทําการอบรมผ่าน Video Conference และแจ้งเข้าทํางานขอรับในอนุญาตทํางาน ณ สํานักงานจัดหางานจังหวัด
นายกรัฐมนตรีให้ความสําคัญกับด้านสาธารณสุขของแรงงานต่างด้าว ซึ่งกิจการหลาย ๆ ประเภทจําเป็นต้องใช้แรงงานต่างด้าว พร้อมกับแสดงความเป็นห่วงกรณีการลักลอบนําแรงงานต่างด้าวเข้ามาในราชอาณาจักร กําชับให้หน่วยงานที่เกี่ยวข้องบูรณาการความร่วมมือกับเจ้าหน้าที่ฝ่ายความมั่นคง เพิ่มความเข้มงวด เฝ้าระวัง สกัดกั้นขบวนการขนย้าย ค้าแรงงานต่างด้าวที่แอบลักลอบเข้าประเทศไทยตามแนวชายแดนโดยผิดกฎหมาย รวมทั้งสั่งการให้กระทรวงแรงงานนําแนวทางดังกล่าวไปขับเคลื่อนให้เกิดเป็นรูปธรรม รองรับรองรับความต้องการของภาคการผลิตและบริการไทยที่ขยายตัวต่อเนื่อง พร้อมกับขอความร่วมมือประชาชนทุกคนช่วยกันแจ้งเบาะแส หากพบกระบวนการเคลื่อนย้ายแอบลักลอบแรงงานต่างด้าวเข้าราชอาณาจักรอย่างผิดกฎหมาย เน้นย้ําให้ดําเนินการกับผู้กระทําความผิดและผู้มี่มีส่วนเกี่ยวข้องให้ถึงที่สุด